Birgerus, Dej¹ [gracia] Sweorum Gotorumque rex, omnibus presentes litteras inspecturis in Domino graciam, dileccionem et salutem. Quamuis creatura non habeat quod pro meritis respondeat creatori, sollicite tamen precauendum est, ne filios hominum ingratitudo reos constituat, quos suis graciis preuenire et prosequi nunquam cessat. Sane immensa diuine largitatis beneficia erga nos! Licet inmeritos felicium semper² augmento successuum cumulari, sollicita meditacione contemplantes, quamquam laudes condignas sibi rependere [non] possumus,³ vt nos ad seruicia sua, in quibus valemus, promptos efficiat, suppliciter exoramus. Hinc est, quod progenitorum nostrorum, qui ecclesiarum et ecclesiasticarum personarum speciales successiuis temporibus fuerant defensores, et specialiter patris nostri karissimi, domini Magni, felicis recordacionis, quondam regis Suecie, qui eas amplius ceteris magnis ditauit⁴ donacionibus [et] muniuit⁵ priuilegiis, libenter vestigiis inherentes, vt, dum eorum acta magnifica grata obseruacione prosequimur, efficiamur vtcunque in ipsorum liberalitatibus liberales et, quibus effectu⁶ (ͻ: affectu) communicamus [in] donis,⁷ effectu participemus in premiis, de omnipotentis Dej benignitate profusa retribucionis sperantes meritum, qui filios suos in peculio credito sibi efficit donatores, de suo in suis faciens meritum quod coronat; indulgemus jtaque indulgencia inposterum valitura, vt omnes ecclesie et ecclesiastice persone in regno nostro constitute, sub nostra proteccione maneant, plena securitate gaudentes, vt eo deuocius quo quiecius pacis ‡¹ auctori famulentur, acerbissima contra eorum molestatores nostra vindicta procedente. Concedimus eciam⁸ eiusdem (ͻ: eisdem) omnia bona sua mobilia et immobilia, que ad eas sunt cum suis oneribus deuoluta et ecclesiarum nomine possidentur, saluis antiquis possessionibus tam inferiorum quam cathedralium ecclesiarum, cum familiis in eisdem possessionibus commorantibus, seu per villicos regantur, siue per colonos, siue per inquilinos, seu eciam per⁹ noualium excultores, ab omni iure regio et causis regalibus solucionibus quoque, wlgariter dictis leghogslama,¹⁰ exaccionibus seu quibuscunque tributis, rebus vel personis impositis uel imponendis, quibuscunque nominibus censeantur ac si specialiter nominatim expressa essent, libera penitus et exemta. Quascunque eciam causas pecuniarias in dictis bonis emergentes ab episcopis et ‡² eorum officialibus exigi volumus et recipi, voce cuiuslibet alterius preterclusa. Eciam si qui apparuerint iuramenti regii transsgressores, huiusmodi tamen persone paci et communionj hominum regnj nullatenus restituantur, nisi hii, contra quos deliquerant, intercesserint pro eisdem. Si vero contingat, aliquos ‡³ inhabitare predia ecclesiastica in parte, et in parte propria vel alterius priuate persone, jta videlicet, quod huiusmodi bonorum partes sint equales, pro rata bonorum, que tenent ab ecclesia, teneant[ur]¹¹ personis ecclesiasticis respondere de juribus et causis omnibus supradictis, pro rata vero predictorum¹² propriorum vel alterius priuate persone respondeant regi; quod si vltra medietatem in prediis ab ecclesia tenuerint, personis ecclesiasticis exhibiciones omnes de prediis omnibus, que inhabitant, integraliter, vt dictum est, soluant; si autem minus de prediis ecclesiasticis et plus de propriis aut priuatis tenuerint, tunc regi, qui tunc pro tempore fuerit, se in omnibus recognoscant et intelligant debitores. Jn cuius nostre confessionis¹³ euidencia[m] sigillum nostrum maius presentibus est appensum. Datum et actum apud Strengiarias¹⁴ (ͻ: -gianæs) anno Domini mcccv, dominica Letare Jerusalem.